Lietuvos vaikinų iki 19 m. salės futbolo rinktinė

**Lietuvos vaikinų iki 19 m. (U-19) futsal rinktinė** – jaunimo salės futbolo komanda, atstovaujanti Lietuvai.

## Istorija
Pirmą kartą U-19 rinktinė buvo surinkta 2019 metais, ir dalyvavo atrankos turnyre į debiutinį UEFA U-19 futsal čempionatą. Vėliau, šios kartos pagrindu buvo surinkta U-21 rinktinė. 2021 m. jaunimo rinktinių nebeliko, o visoje Futsal A lygoje buvo vos 11 registruotų U-19 žaidėjų.

2022 m. buvo pradėta formuoti U-19 Lietuvos futsal jaunimo rinktinė, su tikslu dalyvauti sekančiame, trečiajame, atrankos turnyre į Europos U-19 futsal čempionatą 2022 m. rudenį. Rinktinei vadovauti paskirtas Edvinas Alimkinas, asistentu − Arsenij Buinickij. 2022 m. vasarą buvo vykdomos regioninės žaidėjų paieškos apskričių futbolo federacijose bei futbolo akademijose. Vyko trys atrankos turai skirtingose Lietuvos regionuose, jų pagrindu 80 jaunuolių buvo atrinkti į kandidatų sąrašą, iš kurių 20 geriausiai pasirodžiusių rugpjūčio pradžioje buvo pakviesti į treniruočių stovyklą Kaune, kurios pagrindu buvo suformuota rinktinė, sudaryta iš 14 jaunuolių. 

2023 m. gegužės pabaigoje LSPFA įvairiuose miestuose vykdė atviras atrankas į Lietuvos vyrų futsal ir futsal U-19 vaikinų rinktines. Birželio 16-18 d. vyko treniruočių stovykla Kaune. Rugsėjo mėn. vyko bendra vyrų ir jaunimo rinktinių stovykla. Lapkričio 25-26 d. vyko U19 rinktinės bei jos kandidatų stovykla, į kurią buvo pakviesti: Vartininkai: Tadas Bekeza (FC „Blue Magic“), Žygimantas Bendikas (FK „Babrungas“), Nedas Urbonas (FK „Banga“), Danielius Vaitkevičius (Visagino BFA); Aikštės žaidėjai: Kiril Anufrijenko (Visagino BFA), Airik Balasanov (FK „Banga“), Matas Baltakys (FA „Panevėžys“), Radvilas Bliukis („Kėdainiai United“), Aronas Bucevičius (Visagino BFA), Dominykas Cimbleris (Marijampolės FC), Otonas Grauslys (FK „Babrungas“), Vytenis Kavaliauskas (Trakų KKSC), Dovydas Kurec (FK „Žalgiris“), Lukas Lukoševičius (FK „Garliava“), Danielius Mikalkėnas (FK „Rokiškis“), Edgar Oleinikov (FK „Lokomotyvas“), Titas Pivovaras (FC „Hegelmann“), Matas Skruibys (FK „Banga“), Matas Vasiljev (Ukmergės SC), Ugnius Zenkovas („Kauno Žalgiris“).

## Dalyvavimas
### 2022–2023 UEFA U-19 futsal čempionato atranka
Burtai į UEFA U-19 futsal čempionato atranką buvo ištraukti 2022 m. lapkričio 3 dieną. Lietuvos U-19 užėmė 31 vietą UEFA U-19 rinktinių koeficientų lentelėje. Lietuvos U-19 varžovais A grupėje tapo Anglijos, Estijos ir Maltos U-19 rinktinės. A grupės preliminarinis atrankos turnyras vyko 2023 m. sausio 17–22 dienomis Druskininkuose, Lietuvos U-19 rinktinė užėmė 3-ąją vietą ir į tolimesnį etapą nepateko. Viso atrankoje dalyvavo 36 šalių U-19 rinktinės.

### 2024–2025 UEFA U-19 futsal čempionato atranka
Lietuvos rinktinės pasiruošimas prasidėjo 2024 m. rugpjūčio pabaigoje, surengiant treniruočių stovyklą Kaune.

2025 m. UEFA U-19 futsal čempionatas vyko Moldovoje. Preliminarinės atrankos burtai buvo ištraukti 2024 m. spalio 31 d., rungtynės vyko 2025 m. sausio 21-26 dienomis. Lietuva pateko į A grupę kartu su Gruzija, Malta, ir Vokietija. Vienos iš preliminarinės atrankos grupių turnyrų vyko Druskininkuose.

## Rezultatai

### UEFA U-19 futsal Europos čempionatai

### Draugiškos rungtynės

## Sudėtis
*Atnaujinta *
:👕 Tadas Bekėža (V)
:👕 Vėjas Jakimavičius (V)
:👕 Dominykas Cimbleris
:👕 Matas Baltakys
:👕 Dovydas Kurec
:👕 Emilijus Rusteika
:👕 Merūnas Stalmokas
:👕 Matas Vasiljev
:👕 Mantas Virvičius
:👕 Ugnius Zenkovas
:👕 Simonas Ciesiūnas
:👕 Erikas Sebeckis

## Treneriai

## Šaltiniai

## Nuorodos
* LFF futsal svetainė 
* Lietuvos futbolo portalas